
22-TA-2825: Noteikumu projekts (Grozījumi)
Grozījumi Ministru kabineta 2012. gada 8. maija noteikumos Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm"

	1.
	Noteikumu (grozījumu) projekts
6. Izteikt 26. punktu šādā redakcijā:
	Iebildums (TM - 29.11.2022.)
Stratēģiskas nozīmes preču aprites likuma 5. panta sestā daļa paredz gadījumus, kad Aizsardzības ministrija ir tiesīga neizsniegt speciālo atļauju (licenci), atteikt tās pārreģistrāciju, apturēt tās darbību uz laiku līdz diviem mēnešiem vai anulēt to.
Pašreizējais regulējums paredz, ka no brīža, kad Aizsardzības ministrija aptur speciālās atļaujas (licences) darbību, līdz brīdim, kad to atjauno, var paiet līdz diviem mēnešiem. Ja speciālās atļaujas darbība tiek apturēta, šo divu mēnešu laikā tiek veiktas šādas darbības šādos termiņos:
1. par speciālās atļaujas (licences) darbības apturēšanu un komersanta turpmāko rīcību speciālās atļaujas (licences) darbības atjaunošanai licencēšanas komisija rakstveidā paziņo komersantam (Ministru kabineta 2012. gada 8. maija noteikumu Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm" (turpmāk - noteikumi Nr. 331) 21. punkts). Licencēšanas komisija lēmumā norāda pārkāpumu un tā novēršanas termiņu (noteikumu Nr. 331 24. punkts).
2. Lai atjaunotu apturētas speciālās atļaujas (licences) darbību, komersants novērš pārkāpumu un rakstveidā paziņo par to licencēšanas komisijai (noteikumu Nr. 331 25. punkts).
Pārkāpuma novēršanas termiņš ne noteikumos Nr. 331, ne tiesību akta projekta "Grozījumi Ministru kabineta 2012. gada 8. maija noteikumos Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm"" (turpmāk – projekts) nav ietverts.
Projekta sākotnējās ietekmes novērtējuma ziņojumā (turpmāk – anotācija) un projektā ir ietverta pretrunīga informācija, proti, anotācijas 1.3. sadaļā "Problēmas apraksts" iekļauts apraksts attiecībā uz projekta 6. un 7. punktā ietvertiem noteikumu Nr. 331 26. un 27. punktiem, proti, "Noteikumu Nr. 331 26. un 27. punkts noteic, ka speciālās atļaujas (licences) apturēšanas gadījumā, komersants 30 dienu laikā pēc lēmuma saņemšanas par speciālās atļaujas (licences) darbības apturēšanu novērš pārkāpumu un licencēšanas komisija pieņem lēmumu par speciālās atļaujas (licences) atjaunošanu." Turpretim, kā jau minēts iepriekš, pārkāpuma novēršanas termiņš ne noteikumos Nr. 331, ne projektā nav ietverts.
Ņemot vērā iepriekš minēto, lūdzam novērst pretrunas projektā un anotācijā attiecībā uz termiņiem, kādā licencēšanas komisija atjauno speciālās atļaujas darbību.
Vienlaikus lūdzam pārskatīt projekta 6. un 7. punktu un precizēt tos, ņemot vērā, ka Stratēģiskas nozīmes preču aprites likuma 5. panta sestā daļa cita starp paredz apturēt speciālās atļaujas darbību uz laiku līdz diviem mēnešiem. Līdz ar to šajā laika periodā komisijai ir pienākums gan pieņemt lēmumu par speciālās atļaujas darbības apturēšanu, gan pieprasīt komersantam informāciju, kas apliecina attiecīgo trūkumu novēršanu, gan pieņemt lēmumu par speciālās atļaujas darbības atjaunošanu vai tās anulēšanu.
Tāpat norādām, ka atbilstoši Administratīvā procesa likuma 64. panta pirmajai daļai, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā — īsāks termiņš administratīvā akta izdošanai. Tādējādi ar Ministru kabineta noteikumiem nav pieļaujams noteikt administratīvā akta izdošanas termiņu, kas ir garāks par vienu mēnesi.
Pašlaik projekta 6. un 7. punktā ietvertie noteikumu Nr. 331 26.  un 27. punkts nerisina anotācijā minēto problēmu attiecībā uz it kā konstatēto pretrunu starp noteikumu Nr. 331 un Stratēģiskas nozīmes preču likuma regulējumu attiecībā uz speciālās atļaujas (licences) darbības apturēšanu termiņu.
Piedāvātā redakcija
-
	Ņemts vērā
Saskaņā ar Stratēģisks nozīmes preču aprites likuma 5. panta sesto daļu, Aizsardzības ministrija ir tiesīga apturēt speciālās atļaujas (licences) darbību uz termiņu līdz diviem mēnešiem. Atbilstoši likumā norādītajām termiņam tiek precizēts  Ministru kabineta 2012. gada 8. maija noteikumu Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm" regulējums.
Tiesību akta projekts "Grozījumi Ministru kabineta 2012. gada 8. maija noteikumos Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm" tika precizēts saskaņā ar Tieslietu ministrijas norādēm.
 
	-

	2.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (IEM - 17.03.2023.)
Precizēt anotācijā teikumu “Ieroču aprites likuma un ar to saistīto normatīvo aktu izpratnē komersantam aizliegts uzglabāt ieročus (ML1, ML2) un munīciju (ML3) vienā glabātavā, kā arī glabātavu ir atļauts izmantot tikai vienam licencētam komersantam”, norādot konkrētas tiesību normas, kur tas noteikts.
 
Piedāvātā redakcija
-
	Ņemts vērā
-
	1.3. Pašreizējā situācija, problēmas un risinājumi

	3.
	Noteikumu konsolidētā versija
3.1. dokumentu, kas apliecina, ka komersantam pieder vai viņa valdījumā vai lietošanā ir telpas, kurās komersants uzglabās Eiropas Savienības Kopējā militāro preču sarakstā minētās preces (turpmāk – stratēģiskas nozīmes preces) pārvietošanas, eksporta vai importa procesa laikā, vai ka komersants šim mērķim ir noslēdzis glabājuma līgumu (Glabātavu Eiropas Savienības Kopējā militāro preču saraksta sadaļās ML1, ML2, ML3 minēto precu uzglabāšanai ir atļauts izmantot tikai vienam licencētam komersantam. Militāros ieročus un munīciju aizliegts uzglabāt vienā glabātavā);
	Priekšlikums (IEM - 17.03.2023.)
Ministru kabineta 2012.gada 8.maija noteikumu Nr.331 “Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm” (turpmāk - MK noteikumi Nr.331) 1.punktā paredzēts, ka noteikumi nosaka speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm  izsniegšanas, pārreģistrācijas, anulēšanas un darbības apturēšanas kārtību, kā arī par tās izsniegšanu maksājamās valsts nodevas apmēru, kā arī attiecīgā pārskata saturu un iesniegšanas kārtību.
Projekta 3.1. apakšpunktā iekavās ietvertā piezīme, ka glabātavu ir atļauts izmantot tikai vienam licencētam komersantam un, ka militāros ieročus un munīciju aizliegts uzglabāt vienā glabātavā, pēc būtības neatbilst MK noteikumu Nr.331 1.punktā paredzētajam saturam. Ja nepieciešams, šāda prasība drīzāk būtu iekļaujama Ministru kabineta 2012.gada 10.janvāra noteikumos Nr.33 “Kārtība, kādā komersants glabā Eiropas Savienības Kopējā militāro preču sarakstā minēto militāro munīciju, militāro pirotehniku, militārās sprāgstvielas un spridzināšanas ietaises” (attiecībā par civilai lietošanai paredzētajiem ieročiem un munīciju Ieroču aprites likumā vai Ministru kabineta 2019.gada 19.novembra noteikumos Nr.536 “Ieroču, munīcijas un speciālo līdzekļu komerciālās aprites kārtība” nav šādas prasības, ka ieročus un munīciju nevar glabāt vienā noliktavā (glabātavā). Bez tam no Ministru kabineta 2012.gada 10.janvāra noteikumu Nr.33 9.punkta var saprast, ka munīcijas glabātavā var būt arī ieroči, tikai tos nevar glabāt kopā metāla skapjos (metāla kastēs) vai oriģinālā iepakojumā).
 
Piedāvātā redakcija
-
	Ņemts vērā
-
	-

	4.
	Noteikumu konsolidētā versija
3.3. dokumentu, kas apliecina, ka glabātava ir aprīkota ar signalizāciju un signalizācija savienota ar centralizēto apsardzes pulti;
	Priekšlikums (IEM - 17.03.2023.)
Izvērtēt iespēju precizēt 3.3.apakšpunktu atbilstoši Apsardzes darbības likumā lietotajai terminoloģijai.
 
Piedāvātā redakcija
“3.3. dokumentu, kas apliecina, ka glabātava ir aprīkota ar automātisko ugunsgrēka atklāšanas un trauksmes signalizācijas sistēmu, kā arī apsardzes signalizācijas sistēmu, kas savienota ar apsardzes komersanta apsardzes vadības centru.”
 
	Nav ņemts vērā
Regulējums, kas šobrīd netiek grozīts (tiks ņemts vērā jauno MK noteikumu izstrādē)
	3.3. dokumentu, kas apliecina, ka glabātava ir aprīkota ar signalizāciju un signalizācija savienota ar centralizēto apsardzes pulti;

	5.
	Noteikumu konsolidētā versija
7.2.1. informāciju par muitas noliktavu, ja komersants paredz izmantot šādu noliktavu stratēģiskas nozīmes preču uzglabāšanai;
	Priekšlikums (FM - 30.11.2022.)
Ierosinam izvērtēt normas juridisko slodzi, jo muitas noliktavu atļaujās jau ilgstoši netiek veikts specifisks ieraksts par atļauju veikt stratēģiskas nozīmes preču uzglabāšanu tajās. Tādejādi, ja muitas noliktavā, saskaņā ar tai izsniegtās atļaujas nosacījumiem, var tikt uzglabātas rūpniecības preces, tajā var uzglabāt arī stratēģiskas nozīmes preces. Papildus informējam, ka ārpussavienības preces var tikt uzglabātas ne tikai muitas noliktavās, bet arī pagaidu uzglabāšanas vietās un brīvajās zonās. Kā arī kopš Ministru kabineta noteikumu izdošanas brīža (2012.gada) VID vēl nav saņēmis nevienu Aizsardzības ministrijas pieprasījumu par muitas noliktavām.
 
Piedāvātā redakcija
-
	Nav ņemts vērā
Aizsardzības minisrija ir izsniegusi speciālās atļaujas (licences) vairākiem komersantiem, kuri uzglabā stratēģiskas nozīmes preces muitas noliktavās, tādējādi, Aizsardzības ministrija vēlas saglabāt esošo regulējumu.
	7.2.1. informāciju par muitas noliktavu, ja komersants paredz izmantot šādu noliktavu stratēģiskas nozīmes preču uzglabāšanai;

	6.
	Noteikumu konsolidētā versija
26. Licencēšanas komisija divu mēnešu laikā no speciālās atļaujas (licences) darbības apturēšanas dienas pieņem lēmumu par speciālās atļaujas (licences) atjaunošanu.
	Priekšlikums (TM - 03.05.2023.)
Administratīvā procesa likuma 70.panta pirmā daļa noteic, ka, ja ārējā normatīvajā aktā vai pašā administratīvajā aktā nav noteikts citādi, administratīvais akts stājas spēkā ar brīdi, kad tas paziņots adresātam. Ņemot vērā iepriekš minēto, lūdzam precizēt tiesību akta projekta "Grozījumi Ministru kabineta 2012. gada 8. maija noteikumos Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm"" 5. punktā iekļauto Ministru kabineta 2012. gada 8. maija noteikumu Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm" 26. punktu, paredzot, ka divu mēnešu termiņu aprēķina no dienas, kad spēkā stājies lēmums par speciālās atļaujas darbības apturēšanu.
 
Piedāvātā redakcija
-
	Nav ņemts vērā
Lēmums stājas spēkā Administratīvā procesa likuma 70. panta pirmajā daļā noteiktajā termiņā – ar tā paziņošanu adresātam. Licences darbība tiek apturēta dienā, kad komersantam, saskaņā ar  Paziņošanas likumu, tiek paziņots par ministrijas lēmumu.
	26. Licencēšanas komisija divu mēnešu laikā no speciālās atļaujas (licences) darbības apturēšanas dienas pieņem lēmumu par speciālās atļaujas (licences) atjaunošanu.

	7.
	Noteikumu konsolidētā versija
26. Licencēšanas komisija divu mēnešu laikā pieņem lēmumu par speciālās atļaujas (licences) atjaunošanu.
	Priekšlikums (TM - 15.03.2023.)
Lūdzam precizēt tiesību akta projekta "Grozījumi Ministru kabineta 2012. gada 8. maija noteikumos Nr. 331 "Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm" 6. punktu, ar kuru Ministru kabineta 2018. gada 26. jūnija noteikumu Nr. 380 "Noteikumi par kompleksa un saistīta tūrisma pakalpojuma sagatavošanas un sniegšanas kārtību un kompleksu un saistītu tūrisma pakalpojumu sniedzēju un ceļotāju tiesībām un pienākumiem" 26. punkts izteikts jaunā redakcijā, nosakot, no kura brīža skaita šo divu mēnešu termiņu.
Piedāvātā redakcija
-
	Ņemts vērā
-
	26. Licencēšanas komisija divu mēnešu laikā no speciālās atļaujas (licences) darbības apturēšanas dienas pieņem lēmumu par speciālās atļaujas (licences) atjaunošanu.



